Brand breek uit by Londense dieretuinZSL Londonse dieretuin Meer as 70 brandbestryders is op die toneel waar ŉ brand Saterdag by die Londense dieretuin in Engeland uitgebreek het. Die brand het omstreeks 08:00 by die dieretuin se kafee en winkel ontstaan, het die brandweer gesê. Daar is nie enige berigte van diere wat deur die brand geraak is nie, alhoewel die brand naby ŉ gebied is waar besoekers die diere kan voer en hanteer. “Byna driekwart van die kafee en winkel en helfte van die dak is in ligte laaie,” het die brandweer in ŉ verklaring gesê. Tien brandweerwaens is na die dieretuin, geleë in Regent’s Park in sentraal Londen, gestuur. Die oorsaak van die brand is nog nie bekend nie.